Group Work | Uned Datblygu Dysgu ac Addysgu
Tag Archif: Group Work
Posted on Friday January 15th, 2021 by Sioned Llywelyn [sil12]
Cyhoeddwyd yn Online Teaching	| Tagiwyd Group Work, Gwaith Grŵp	| Gadael Ymateb
Offer Blackboard ar gyfer Gwaith Grŵp (Blogpost 5): Aseinidau
Aseiniadau Grŵp Blackboard i Hyfforddwyr
Cyn gosod gwaith grŵp
Ni fyddwch yn dymuno i'ch myfyrwyr ystyried gweithgareddau grŵp yn waith prysur. Os nad yw gwaith grŵp yn hyrwyddo eich amcanion dysgu ac yn cynnig gwerth, ystyriwch dechnegau addysgu amgen. Defnyddiwch waith grŵp yn unig ar gyfer prosiectau na all myfyriwr unigol eu gwneud cystal yn annibynnol a'u gorffen erbyn y dyddiad a nodir.
Mae gwaith ymchwil yn dangos bod myfyrwyr yn gweithio'n galetach os bydd eraill yn dibynnu arnynt. Er mwyn annog cyd-ddibyniaeth, crewch aseiniadau grŵp sy'n gofyn i'r myfyrwyr rannu'r gwaith er mwyn cwrdd â'r amcan, cwestiynu a herio syniadau ei gilydd, a rhannu adborth ac anogaeth.
Cyn ymgorffori gwaith grŵp i'ch cwrs, ystyriwch y cwestiynau hyn:
A fydd y gwaith grŵp yn hyrwyddo amcanion y cwrs?
Pa ddeunydd rhagarweiniol neu wybodaeth am adnoddau i'r grŵp allaf eu darparu i helpu myfyrwyr i lwyddo?
Sut bydd y grwpiau'n cael eu ffurfio?
A fyddwch yn cynnwys y myfyrwyr wrth gynllunio'r grwpiau?
Sut byddaf yn asesu dysgu myfyrwyr ac yn sicrhau atebolrwydd unigolion? A fydd angen cyflawniadau grŵp arnaf?
Sut byddaf yn ymdrin â phryderon a phroblemau?
Aseiniadau Grŵp Blackboard i Fyfyrwyr
Rhai Ystyriaethau cyn dechrau arni
Rhaid i grŵp cwrs fodoli cyn y gallwch greu aseiniadau grŵp ar ei gyfer.
Bydd myfyrwyr sy'n perthyn i fwy nag un grŵp sy'n derbyn yr un aseiniad yn gallu cyflwyno'r aseiniad hwn fwy nag unwaith. Efallai y bydd yn rhaid ichi roi gradd gyffredinol i'r myfyrwyr hyn am yr aseiniad.
Ni fydd gan fyfyrwyr sydd heb gofrestru ar yr adeg y cyflwynir yr aseiniad grŵp fynediad at y cyflwyniad hwnnw. Dim ond gweld bod y cyflwyniad wedi digwydd fydd y myfyrwyr hyn.
Ni fydd y myfyrwyr y byddwch yn eu dileu o'r grŵp yn gallu gweld aseiniadau'r grŵ Gallant weld eu cyflwyniadau drwy My Grades.
Os byddwch yn golygu'r aseiniad rhwng y dyddiad creu a'r dyddiad y mae'n ddyledus, gall y grŵp cyfan golli'r gwaith sydd eisoes ar y gweill.
Os byddwch yn dileu grŵp o'r aseiniad ar ôl i'r myfyrwyr ddechrau cynnig ond cyn iddynt ei gyflwyno, byddant yn colli mynediad at yr aseiniad ac yn colli'u gwaith.
Rydych yn creu aseiniad grŵp yn yr un ffordd ag y byddwch yn creu aseiniad i fyfyrwyr ei gwblhau'n annibynnol. Wrth greu aseiniad grŵp, bydd eitem llyfr graddau yn cael ei greu yn awtomatig. Gallwch greu aseiniadau grŵp mewn meysydd cynnwys, modiwlau dysgu, cynlluniau gwersi, a ffolderi. Bydd yr aseiniad grŵp yn ymddangos yn y maes cwrs y'i crëwyd ynddo ac ar hafan y grŵp.
Rhai nodiadau am farcio Aseiniadau Grŵp Blackboard
Wrth farcio aseiniad grŵp gan ddefnyddio Inline Grading, bydd y marc edinol a roddir yn cael ei anfon yn awtomatig ar gyfer holl fyfyrwyr y grŵp ac yn weladwy yn y Grade Centre. Fodd bynnag, gallwch addasu marciau myfyrwyr unigol, os bydd angen.
Ni ellir cymhwyso marciau unigol ar gyfer aseiniadau grŵp dienw, ac ni fydd hi'n bosibl adnabod myfyrwyr unigol.
Cyhoeddwyd yn Blackboard, Rhith-amgylchedd dysgu (RAD)	| Tagiwyd Aseiniadau, Assignment, Group Work, Gwaith Grŵp	| Gadael Ymateb
Cyhoeddwyd yn Blackboard, Rhith-amgylchedd dysgu (RAD)	| Tagiwyd Discussions, Group Work, Gwaith Grŵp, Trafodaethau	| Gadael Ymateb
Cyhoeddwyd yn Blackboard, Rhith-amgylchedd dysgu (RAD)	| Tagiwyd Group Work, Gwaith Grŵp, Wicis, Wikis	| Gadael Ymateb
Blogiau Blackboard i Hyfforddwyr
Dyddiadur ar-lein personol yw blog sy'n cael ei ddiweddaru'n gyson, gyda'r bwriad o'i rannu ag eraill. Mae gan y rhan fwyaf o flogiau nodwedd ar gyfer cynnig sylwadau, er mwyn i bobl allu ymateb i syniadau ei gilydd. Mae blogiau yn annog myfyrwyr i fynegi eu syniadau yn glir. Gall blogiau hefyd fynd i'r afael â'r angen i ymestyn gwahanol agweddau ar ddysgu cymdeithasol. O safbwynt yr hyfforddwr, mae blogiau yn ffordd effeithiol o gael blas ar weithgareddau'r myfyrwyr ac yn ffordd o rannu'r wybodaeth a'r deunyddiau a gesglir.
Mae'r hyfforddwyr yn creu ac yn rheoli blogiau yn Blackboard Learn, a dim ond defnyddwyr sydd wedi'u cofrestru all weld a chreu blogiau a chyflwyno sylwadau. Mae blogiau yn debyg i ddyddiaduron, a gallwch eu defnyddio ar gyfer aseiniad y byddwch yn ei raddio neu er mwyn casglu barn a gwybodaeth heb bennu gradd.
Blogiau Blackboard i Fyfyrwyr
Eich dyddiadur ar-lein personol yw blog. Gall pob cofnod yn eich blog gynnwys unrhyw gyfuniad o eiriau, lluniau, dolenni cyswllt, amlgyfrwng, clytweithiau [mashups], ac atodiadau. Mae blogiau yn ffordd effeithiol ichi rannu gwybodaeth a deunyddiau a grëwyd a chasglu yn y cwrs. Gallwch bostio blogiau newydd ac ychwanegu sylwadau at flogiau sydd eisoes yn bodoli. Defnyddiwch eich blog i fynegi eich syniadau a'u rhannu â'r dosbarth.
Fel perchennog blog, gallwch greu cofnod a gall eich hyfforddwr a'ch cyd-fyfyrwyr ychwanegu sylwadau. Gall cwrs neu grŵp hefyd fod yn berchen ar flog. Yn yr ardal grŵp, gall holl aelodau'r grŵp greu cofnodion ar gyfer yr un blog, a'i ddatblygu. Gall unrhyw aelod o'r cwrs ddarllen a chyflwyno sylwadau ar flog grŵp, ond ni all greu cofnod os nad yw'r defnyddiwr yn aelod o'r grŵp. Gall eich hyfforddwr hefyd gynnig sylwadau a graddio cofnodion.
Gweler Cwestiynau a Holir yn Aml Aberystwyth ar Flogiau:
faqs.aber.ac.uk a chwilio "Blogiau"
Cyhoeddwyd yn Blackboard	| Tagiwyd Group Work, Gwaith Grŵp	| Gadael Ymateb
Offer Blackboard ar gyfer Gwaith Grŵp (Blogpost 1)
Grwpiau Blackboard i Hyfforddwyr
Mae dysgu cydweithredol yn cynnig llawer mwy o fanteision na hyfforddiant traddodiadol. Dengys yr astudiaethau fod myfyrwyr, wrth weithio mewn tîm, yn datblygu agweddau cadarnhaol, yn datrys problemau'n fwy effeithiol, ac yn profi mwy o falchder wrth lwyddo.
Gallwch drefnu'r myfyrwyr mewn grwpiau er mwyn iddynt ryngweithio â'i gilydd a chyflwyno eu gwybodaeth wrth ddysgu i werthfawrogi safbwynt eraill.
Gallwch greu grwpiau cwrs un ar y tro neu mewn setiau.
Yn yr Original Course View, mae gan bob grŵp ei hafan ei hun â dolenni cyswllt i'w cysylltu ag offer i helpu'r myfyrwyr i gydweithio. Dim ond chi ac aelodau'r grŵp all ddefnyddio offer y grŵp.
Yn y Control Panel, ehangwch yr adran Users and Groups a dewis Groups. Ar y tudalen Groups, gallwch weld a golygu eich grwpiau presennol, a chreu grwpiau newydd a setiau grwpiau.
Grwpiau Blackboard i Fyfyrwyr
Gall hyfforddwyr greu grwpiau o fyfyrwyr o fewn eu cyrsiau. Mae'r grwpiau fel arfer yn cynnwys nifer bychan o fyfyrwyr ar gyfer grwpiau astudio neu brosiectau. Mae gan y grwpiau hyn eu meysydd cydweithredu yn y cwrs er mwyn iddynt allu cyfathrebu a rhannu ffeiliau.
Bydd eich hyfforddwr yn eich gosod mewn grŵp neu'n eich galluogi i ddewis y grŵp y dymunwch ymuno ag ef. Bydd eich hyfforddwr yn dewis pa offer cyfathrebu a chydweithredu fydd ar gael i'r grŵp.